Wikipédia-vita:Felvidék-műhely/Szócikkíró2013

message: Lásd: Wikipédia:Felvidék-műhely/Szócikkíró2013
A magyar Wikipédia Felvidék-műhelye, felismerve az ifjúságban rejlő egyelőre kiaknázatlan lehetőségeket, 2013-as szócikkíró versenyén diákversenyt is hirdet. Olyan 12-19 éves szlovákiai tanulók jelentkezését várjuk, akik szívesen foglalkoznak régiójukkal és bátorságot is éreznek, hogy írjanak róla. 
A verseny fő célja hogy a magyar wikipédián olyan Szlovákiához köthető új szócikkek szülessenek (illetve a meglévők jelentősen bővüljenek), amelyek elsősorban regionális szinten tájékoztatnak a diákságot is érintő témákban. Ilyenek lehetnek például:
* az egyes iskolák szócikkei (általános ismertetés, iskolatörténet, híres diákok)
* az egyes települések és emlékeik részletesebb bemutatása (templomok, emlékművek, szobrok, temetők, gólyafészkek)
* regionális kultúrintézmények szócikkei (színházak, múzeumok, könyvtárak, sportlétesítmények)
* a régió neves szülötteinek életrajzai (sportolók, színészek, zenészek és zenekarok, tudósok)
* földrajzi ismeretek (domborzat, vízrajz, barlangok, geológia)
* történelmi események (régészeti leletek, csaták, gyűlések, egykori sajtótermékek)
* a régió természeti értékeinek ismertetése (a tájra jellemző növény- és állatvilág, tájvédelmi körzetek)
* a magyarság és más kisebbségek életének bemutatása (demográfiai változások, nyelvjárások, néprajzi régiók, népviselet, néptánc, népzene, tájházak, helyi mesterségek)
* egyéb tematikailag ide sorolható szócikkek
A versenyben a regisztráció után, a) új szócikkek létrehozásával, b) meglévők lényegi bővítésével (nem csak javítgatással) és c) fényképes illusztrációk feltöltésével (a wikipedia commonsra) és a szócikkekbe való beágyazásukkal lehet résztvenni. Mindhárom módszert terjedelmi alapon pontozzuk és a legkiemelkedőbb résztvevőket díjazzuk.
Természetesen az ifjúságtól sem várunk el kevesebbet, mint a többi wikipédia szerkesztőtől. A verseny kezdete előtt, mindenkinek azt javasoljuk hogy szabadidejében ismerkedjen meg a szerkesztési alapelvekkel (szövegformázás, képfeltöltés és beillesztés, egyéb normák), ha szükséges kérjen maga mellé mentort vagy a Felvidék-műhely tagjainak segítségét. Fontos, hogy a szövegeket a magyar nyelv helyesírási szabályainak megfelelően szerkesszétek és a forrásaitokat mindig pontosan jelöljétek meg. A szó szerinti másolás itt sem megengedett! Nem kell azonban félni, a wikipédiában javításra mindig van lehetőség.

message: A versenyen az arra regisztrált diákszerkesztők 2013. szeptember 9-e és október 25-e között tett szerkesztéseikkel vehetnek részt.
thread_title: A verseny időtartama

message: *Versenyfeltétel: 12-19 év közötti szlovákiai iskolában tanuló diák
# egy kapcsolattartó tanár részvétele, aki a diákok részvételével kapcsolatos ügyeket intézi (ösztönzi őket és díjkiosztó, illetve egy esetleges kirándulás esetén, amennyiben nem tud őmaga elmenni, megszervezi a díjazott diákok iskolai felügyelet melletti utazását). A kapcsolattartó tanár regisztrációja nem szükséges, azonban legalább e-mailben igazolnia kell a diákja versenyen való részvételi szándékát.
# a magyar wikipedián való regisztráció
# a Felvidék-műhely versenyén való regisztráció (ezen a lapon, vagy a felvi.szocikkiro@gmail.com e-mail címen) a felhasználónév és az alma mater megjelölésével 
# az adott versenyidőszakban szerkesztés a Felvidékhez köthető témákban
# saját fényképfeltöltés és –beillesztés esetén a wikipedia commons használata, és annak megjelölése a versenyben
A fényképek a commons feltételeinek eleget téve, lehetőleg saját készítésűek és jó minőségűek legyenek (jobb felbontás, megfelelő fényviszonyok), valamint az adott témába vágjanak. A szervezők fenntartják a jogot, hogy a szerkesztésnek nem minősíthető hozzájárulásokat ne számolják hozzá az elért eredményhez. A vállalhatatlan szerkesztésekre és másolásokra a résztvevő figyelmét felhívjuk. Kérjük, hogy minden diák csak egy szerkesztői fiókot használjon. Az esetleges visszaélések a versenyből való kizárást vonják maguk után. A versenyhez egészen annak utolsó napjáig lehet csatlakozni.
===A jelentkező diákszerkesztők és iskoláik===
# Ide lehet feliratkozni
# Ide lehet feliratkozni
# Ide lehet feliratkozni
# további jelentkezők...
thread_title: Jelentkezés módja és feltételei

message: # Ide lehet feliratkozni
# Ide lehet feliratkozni
# Ide lehet feliratkozni
# további jelentkezők...
thread_title: A jelentkező diákszerkesztők és iskoláik

message: A versenyzőket a verseny ideje alatt tett szerkesztések alapján pontozzuk. Az eredményhirdetés helyszíne és módja a későbbiekben tisztázódik.
thread_title: Díjazás

message: # - Texaner vita 2013. május 30., 14:25 (CEST)
# - Taz vita 2013. május 30., 15:57 (CEST)
# - Jmagyar1993 vita 2013. június 1., 14:02 (CEST)
# - Szervezők és mentorok jelentkezhetnek a verseny népszerűsítésére, résztvevők segítésére, szerkesztéseik és forrásaik ellenőrzésére, pontozására, tehát a versennyel kapcsolatos lebonyolítási feladatokra
thread_title: Szervezők

message: *A verseny lapja
*Eredménytábla
*Wikipédia:Felvidék-műhely
*Mentor kérése
*Új szerkesztőknek
*Az első lépések
*Commons
*Üdvözlünk a Wikipédiában
*Hogyan használjuk a Wikipédiát oktatási segédeszközként? (angolul)
*Esettanulmány: Hogyan tanítanak a wikipédiával? (angolul)
*Példatankönyv: Egy 12 hetes feladat wikipédia szócikk megírására (angolul)
Kategória:Felvidék-műhely
thread_title: Hasznos oldalak

message: Kiváló kezdeményezés. Javaslom vegyétek fel a kapcsolatot a Wikimédia Magyarország Egyesülettel. Biztosan kaptok segítséget (szervezés, díjazás, lebonyolítás) úgy a tagságtól, mint az elnökségtől.  Hajrá! --Texaner vita 2013. május 29., 11:17 (CEST)
thread_title:  Javaslatok